CELEX: 31984D0017
Language: el
Date: 1983-12-22 00:00:00
Title: 84/17/ΕΟΚ: Απόφαση της Επιτροπής της 22ας Δεκεμβρίου 1983 για την εκτέλεση από το Ηνωμένο Βασίλειο ορισμένων μέτρων προσαρμογής της παραγωγικής ικανότητας στον τομέα της αλιείας κατ' εφαρμογή της οδηγίας 83/515/ΕΟΚ του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31984D0017

84/17/ΕΟΚ: Απόφαση της Επιτροπής της 22ας Δεκεμβρίου 1983 για την εκτέλεση από το Ηνωμένο Βασίλειο ορισμένων μέτρων προσαρμογής της παραγωγικής ικανότητας στον τομέα της αλιείας κατ' εφαρμογή της οδηγίας 83/515/ΕΟΚ του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 018 της 21/01/1984 σ. 0039 - 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Δεκεμβρίου 1983  για την εκτέλεση από το Ηνωμένο Βασίλειο ορισμένων μέτρων προσαρμογής της παραγωγικής ικανότητας στον τομέα της αλιείας κατ' εφαρμογή της οδηγίας 83/515/ΕΟΚ του Συμβουλίου  (Το κείμενο στην αγγλική γλώσσα είναι το μόνο αυθεντικό)  (84/17/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 83/515/ΕΟΚ του Συμβουλίου της 4ης Οκτωβρίου 1983 σχετικά με ορισμένες δράσεις προσαρμογής της παραγωγικής ικανότητας στον τομέα της αλιείας (1), και ιδίως το άρθρο 7 παράγραφος 1,  Εκτιμώντας:  ότι το Ηνωμένο Βασίλειο προτίθεται να θεσπίσει καθεστώς χρηματοδοτικών ενισχύσεων για τις ενέργειες προσωρινής ή οριστικής μείωσης της παραγωγικής ικανότητας και ότι ανακοίνωσε στις 15 Νοεμβρίου 1983 τις πληροφορίες για το καθεστώς αυτό που προβλέπονται στο άρθρο 6 της οδηγίας 83/515/ΕΟΚ·  ότι, σύμφωνα με το άρθρο 7 της εν λόγω οδηγίας, η Επιτροπή εξέτασε αν, σε συνάρτηση με τη συμφωνία τους με την οδηγία και αφού ληφθούν υπόψη άλλα υπάρχοντα ή προβλεπόμενα διαρθρωτικά μέτρα για τον τομέα της αλιείας, τα προβλεπόμενα μέτρα πληρούν τους όρους χρηματοδοτικής συμμετοχής της Κοινότητας·  ότι η παρούσα απόφαση δεν αφορά τις εθνικές ενισχύσεις που αναφέρονται στο άρθρο 12 της οδηγίας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής επί των Δομών Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα μέτρα που προβλέπει το Ηνωμένο Βασίλειο, για να θέσει σε εφαρμογή ένα καθεστώς χρηματοδοτικών ενισχύσεων για τις ενέργειες προσωρινής ή οριστικής μείωσης της παραγωγικής ικανότητας, πληρούν τους όρους της χρηματοδοτικής συμμετοχής της Κοινότητας.  Άρθρο 2  Η παρούσα απόφαση δεν αφορά τις εθνικές ενισχύσεις που αναφέρονται στο άρθρο 12 της οδηγίας 83/515/ΕΟΚ.  Άρθρο 3  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 22 Δεκεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 290 της 22. 10. 1983, σ. 15.